Kit Bond

Christopher Samuel «Kit» Bond (1939–2025) var en amerikansk advokat og republikansk politiker.

 Bakgrunn og yrkeskarrière 
Hans hjemby var Mexico i Missouri. Han fikk eksamen fra Deerfield Academy fra 1956, Princeton University fra 1960 og University of Virginia School of Law fra 1963. Han var ansatt hos Elbert Tuttle, daværende høyesterettsjustitiarius ved USAs ankedomstol for det 5. distrikt, 1963–1964, og praktiserte som advokat i Covington & Burling LLP i Washington, D.C. 1964–1967. Etter mange år som politiker var han fra 2011 tilbake som advokat i Thompson Coburn LLP.

 Politisk arbeid 
I 1968 lyktes det ham nesten å bli innvalgt i Representantenes hus fra Missouris 9. distrikt. Bond var videre assisterende generaladvokat for John Danforth 1969–1970, og ledet avdelingen for forbrukerbeskyttelse, samt delstatens skatteinnkrever 1971–1973. I 1972, 33 år gammel, lyktes det ham i å bli valgt til guvernør for perioden 1973–1977. Bond er fremdeles den yngste guvernøren i delstatens historie, og var den første republikanske guvernøren i Missouri på 28 år. I 1976 tapte han overraskende med en knapp margin mot Joseph P. Teasdale, men ble senere valgt for perioden 1981–1985. Bond var senator for Missouri 1987–2011, og ledet Senatets komité for småbedrifter og entreprenørskap 1995–2001.

 Referanser 

 Eksterne lenker 



Kategori:Senatorer fra Missouri
Kategori:Guvernører i Missouri
Kategori:Advokater fra USA
Kategori:Personer fra St. Louis
Kategori:personer fra Audrain County i Missouri